**ЧРЕЗ**

**Г-ЖА ЦЕЦКА ЦАЧЕВА**

**ПРЕДСЕДАТЕЛ**

**НА 43-ОТО НАРОДНО СЪБРАНИЕ**

**ДО**

**Д-Р ПЕТЪР МОСКОВ**

**МИНИСТЪР НА ЗДРАВЕОПАЗВАНЕТО**

**В Ъ П Р О С**

от **ЕМИЛ РАЙНОВ И ГЕОРГИ ГЬОКОВ,**

народни представители от ПГ „БСП лява България“

На основание чл. 90, ал. 1 от Конституцията на Република България и чл. 91, ал. 1 от Правилника за организацията и дейността на Народното събрание внасяме въпрос:

**ОТНОСНО:** тежко пребитият лекар - пациент на Държавна психиатрична болница „Св. Иван Рилски" в Курило.

**Уважаеми господин Министър,**

Д-р Илко Иларионов, дерматолог в столичната Пета градска болница е бил настанен за лечение в Държавна психиатрична болница „Св. Иван Рилски“ по известна като Курило. Твърди се, че психичното разстройство на лекаря е провокирано от факта, че ще остане без работа, защото се закрива отделението в което е работил. На 21 юли той е пребит жестоко и е настанен в централната реанимация на "Пирогов" в критично състояние и там почива.

**Уважаеми г-н Министър,**

Предвид гореизложеното, се обръщаме към Вас със следния въпрос:

**Какви действия предприехте във връзка с допуснатото насилие в Държавна психиатрична болница „Св. Иван Рилски“ над доктор Илко Иларионов, в следствие на което той почива в Клиниката по „Интензивно лечение“ в МБАЛСМ „Н. И. Пирогов“?**

**Народен представител:**

**Емил Райнов**

**Георги Гьоков**